Osalesin mõned aastad tagasi ühel nõupidamisel, kus arutati riigi tollaste tipp-poliitikute vahel samuti tulevase aasta eelarve koostamist. Siis nõudis üks osapool häälekalt, et loobutaks maksumaksjate poolt riigikassasse makstud raha reservi suunamisest, kulutataks see ära ja võetaks veel ka täiendavalt laenu. Seda kõike  eesmärgil suurendada üht teatud liiki toetust. Vaidlus oli äge ja väljendid, mida pruugiti, mahlakad. Peale jäi terve mõistus ja kokkuhoidlik rahanduspoliitika. Laenu ei võetud ja raha läks reservi kasvama. Miks ma sellest 2011. aasta kontekstis räägin?